Պալագեաններու Ամերիկեան կեանքին հետ համարկումը տեղի ունեցած էր այն պատճառաւ, որ ընտանիքը կարողացած էր հայկական մշակոյթն ու աւանդութիւնները պատշաճեցնել այդ օրերու Ամերիկեան կեանքին հետ, այս առնչութեամբ որոշակի դեր կատարած է բողոքական միջին դասակարգի կրօնա¬բարոյական արժէքները£ Հայ ըլլալը ունէր իր ծիսակատարութիւնը տունէն ներս եւ հայ եկեղեցւոյ մէջ միայն եւ ոչª այլ ընկերային մարզերէ ներս£ Ընտանիքի անդամներու կեանքին մէջ անմիջական էր ցեղասպանութեան փորձառութիւնը, սակայն անոնցմէ ոչ մէկը զայն կը նկատէր պատշաճ խօսակցութեան նիւթ£ Ցեղասպանութեան այրող իրականութիւնները թաղուած էին իրենց ենթագիտակցութեան մէջ£ Խորապէս եւ լռութեամբ կը դիմագրաւէին անոնց թողուցած հետքերը£ Պալագեան ծնողները պատրաստեցին իրենց զաւակները որպէս Ամերիկացիներ, որոնք զերծ էին իրենց ազգութիւնը ցնցող արհաւիրքներէն£ Այսպիսի դաստիարակութիւն մըն է որ անոնք տուին իրենց զաւակներուն, քանի որ, իրենց ծնողներն ալ իրենց կարգին